ACORDARE TITLU DOCTOR HONORIS CAUSA PROFESOR DOCTOR RADU ȚUȚUIAN

Luni 19.05.2025, Universitatea de Medicină și Farmacie „Carol Davila” din București a avut onoarea de a-i conferi titlul de Doctor Honoris Causa Prof. Dr. Radu Țuțuian, o personalitate marcantă a gastroenterologiei internaționale și un fiu de excepție al școlii noastre medicale.

Absolvent cu distincție al UMF „Carol Davila”, Prof. Țuțuian este în prezent profesor titular la Universitatea din Berna și un nume de referință în endoscopia intervențională și motilitatea gastro-intestinală, cu peste 80 de lucrări publicate și recunoaștere internațională în SUA, Elveția și Europa.

Dar, dincolo de realizările profesionale remarcabile, Prof. Dr. Radu Țuțuian se remarcă prin generozitatea și atașamentul față de România. A contribuit constant la dezvoltarea gastroenterologiei românești, a sprijinit formarea tinerilor medici și a promovat excelența în educație medicală.

Prin conferirea acestui titlu, Universitatea noastră îi aduce un omagiu nu doar specialistului desăvârșit, ci și omului care a știut să îmbine rigoarea elvețiană cu empatia românească.

Felicitări, domnule Profesor, și vă mulțumim că rămâneți mereu aproape de UMFCD și de România!

Articolul ACORDARE TITLU DOCTOR HONORIS CAUSA PROFESOR DOCTOR RADU ȚUȚUIAN apare prima dată în umfcd.